Digitukea Tyrnävän kunnalla

29.10.2020

Tyrnävän kunta

Digitukea Tyrnävän kunnalla

**Tyrnävän kirjasto**

Tyrnävän kirjasto tarjoaa yksittäisille asiakkaille digitukea kyselyn mukaan. Suosituimpia aiheita ovat Outi-kirjastojen tarjoamat e-aineistot, erityisesti Ellibs, jonka käyttöön ja sovelluksen lataamiseen kysytään apua usein. Lisäksi apua tarjotaan mm. sähköpostin ja Kanta-palvelun käytössä. Normaalioloissa digitukea annetaan yleensä asiakaspalvelutilanteessa ja muutamia kertoja on sovittu asiakkaan kanssa lyhyt yksityinen tuokio ennen kirjaston aukioloaikaa. Normaalioloissa kirjaston asiakkailla on mahdollisuus kirjastokorttia vastaan lainata tablettitietokone, jota voi käyttää vapaasti kirjaston tiloissa. Asiakkaiden käytössä on myös kaksi muuta asiakastietokonetta, joista toisessa on tulostusmahdollisuus.

Nyt poikkeusaikana Outi-kirjastojen e-aineisto (<https://outi.finna.fi/Content/ekirjasto>) on käytettävissä ympäri vuorokauden ja ne saa käyttöönsä kotoa käsin kirjastokortin numerolla ja PIN-koodilla. Jos tulee kysyttävää vaikkapa PIN-koodiin liittyen, Tyrnävän kirjaston asiakaspalvelu vastaa arkisin normaalien aukioloaikojen mukaisesti joko sähköpostitse kirjasto@tyrnava.fi tai soittamalla 050 316 8775.

**Tyrnävän nuorisopalvelut**

Tyrnävän kunnan nuorisopalveluissa on mahdollista käyttää tuetusti tietokonetta Koivulan tiloissa pääsääntöisesti tiistaisin klo 14−16 välillä ja muina aikoina sovitusti. Nuori voi tehdä hakemuksia kaikkiin sähköisiin palveluihin, mihin hänellä on tarvittavat tunnukset. Nuorisopalvelut tarjoaa mahdollisuuden etäasiointiin TE-palveluiden (esimerkiksi asiakassuunnitelma), oikeusaputoimiston velka- ja talousneuvonnan sekä kunnan omien palveluiden kanssa (työ- ja elinkeinosuunnittelija, sosiaalityö jne.). Nuorisopalvelut tarjoaa sähköisten palvelujen käytössä tukea ja opastusta puhelimitse sekä eri sovellusten välityksellä. Lisäksi perusnuorisotyössä tarjotaan poikkeustilanteen ajan kerran viikossa e-Nuokkari-toimintaa Discordissa, jossa on mahdollista keskustella ohjaajan kanssa vapaasti kaikesta, myös digiasioista.

Nuorisotoimen [yhteystiedot](https://www.tyrnava.fi/kulttuuri-ja-vapaa-aika/nuoret/nuorisotyo.html)

Etsivä nuorisotyöntekijän [yhteystiedot](https://www.tyrnava.fi/kulttuuri-ja-vapaa-aika/nuoret/etsiva-nuorisotyo.html) sekä [yhteydenottolomake](https://www.tyrnava.fi/kulttuuri-ja-vapaa-aika/nuoret/etsiva-nuorisotyo/ota-yhteytta.html)

Työpajatoiminnan [yhteystiedot](https://www.tyrnava.fi/kulttuuri-ja-vapaa-aika/nuoret/tyopajatoiminta.html)

**Tyrnävän kunnan työllisyyspalvelut**

Työllisyyspalvelut auttaa kaikissa työnhakuun tai kouluttautumiseen liittyvissä asioissa. Kolmikantapuhelut esimerkiksi TE-palveluiden asiantuntijan kanssa ovat mahdollisia poikkeusaikana. Työ- ja elinkeinosuunnittelijaan voi ottaa yhteyttä myös talous- ja velkaneuvonnan asioissa. Työllisyyspalvelut auttaa viranomaisasioinnissa kuten työttömyysetuuden hakemisessa sähköisesti. Ota yhteyttä: Anne Tiirikainen p. 044 497 1067 / anne.tiirikainen@tyrnava.fi

**Ikäihmisten palvelut Kotolassa**

Kotolassa on yksi puhelin käytössä, johon omaiset voivat soittaa WhatsApp-videopuhelun läheiselleen sovittuna aikana.

**Tyrnävän kunnantalon sentraali**

[Palaute](https://www.tyrnava.fi/palaute/palautelomake.html)-lomakkeen kautta on mahdollista antaa näin poikkeusoloaikana esim. kehitysideoita, toiveita, kuntapalautetta palveluista tai ilmoittautua vaikkapa talkoolaiseksi. Kannattaa seurata kunnan Facebook-sivuja sekä verkkosivujen ajankohtaisia asioita, sillä sieltä löytyy tuoreimmat uutiset.